
	1.
	Rīkojuma projekts
1. Lai uzlabotu piekļuvi militārajai bāzei "Ceri", piešķirt 2025. gadā Mārupes novada pašvaldībai no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 1 892 820 euro apmērā pašvaldības autoceļa C-9 "Mazeiķi-Silkalēji" (būves kadastra apzīmējums 8076 004 0044 001) pārbūves darbiem 1200 m garumā posmā no militārās bāzes "Ceri" līdz valsts vietējam autoceļam V14 "Jaunmārupe-Skulte", tai skaitā būvuzraudzībai, autoruzraudzībai un būvniecības ieceres dokumentācijas izstrādes izmaksu segšanai.
	Iebildums (FM - 29.10.2025.)
Ņemot vērā, ka pašvaldības autoceļa C-9 "Mazeiķi-Silkalēji" pārbūves darbiem 2025. gadā  nepieciešams ievērojams finansējums, ko plānots piešķirt no Aizsardzības ministrijas budžeta, bet līdz gada beigām ir palikuši divi mēneši, savukārt ceļu pārbūves darbu tempus var ietekmēt gada tumšais laiks un meteoroloģiskie apstākļi, kuru ietekmē autoceļa pārbūves darbi 2025. gadā  var netikt pabeigti, attiecīgi pašvaldībai piešķirtais finansējums netiktu izlietots atbilstoši Ministru kabineta rīkojuma projektā paredzētajam mērķim 2025. gada ietvaros, līdz ar to, lai nodrošinātu korektu valsts budžeta līdzekļu izlietojumu un uzskaiti, lūdzam papildināt anotāciju ar detalizētāku plānoto autoceļa pārbūves darbu aprakstu un izpildes laika grafiku, vienlaikus izvērtējot iespējas piešķirt finansējumu pašvaldībai pa daļām – attiecīgi 2025.gadā piešķirot finansējumu tikai tiem darbiem, kuru izpilde pilnā apmērā tiks pabeigta līdz šī gada beigām, savukārt atlikušo daļu piešķirot 2026.gadā, atbilstoši precizējot Ministru kabineta rīkojuma projektu.
 
Piedāvātā redakcija
-
	Ņemts vērā
Finansējums līgumsaistību izpildei plānots 2025. gadā 1 892 819,62 euro apmērā, taču atbilstoši faktiskajai izpildei 2025. gada beigās prognozējams neizlietoto izdevumu atlikums. Finansējums pārbūves darbiem Mārupes novada pašvaldībai tiks pārskaitīts 2025. gadā tādā apmērā, kādā tas tiks izlietots atbilstoši noteiktajam mērķim.   
Lai nodrošinātu līgumsaistību izpildi, Aizsardzības ministrija 2026. gadā normatīvajos aktos noteiktajā kārtībā sagatavos un iesniegs Finanšu ministrijā pieprasījumu apropriācijas pārdalei par 2025. gadā plānotajiem, bet neizlietotajiem izdevumiem.
Veikti attiecīgi precizējumi rīkojuma projektā un anotācijā. Kā arī - anotācija papildināta ar informāciju par plānotajiem pārbūves darbiem.

